วันนี้ช่วงเย็นหลังเลิกงานมีโอกาสได้ผ่านเข้าไปแถวๆย่าน Town in Town หาของอร่อยร้านอร่อยเติมพลังสักหน่อยก็แล้วกันนะครับ ร้านนี้ชื่อ ข้าวต้มปลาเมืองชลทาวน์อินทาวน์ ร้านนี้เป็นแบบรถเข็นข้างทาง ขายอยู่ริมฟุตบาท อยู่ตรงข้ามกับ KFC ที่ The Scence Town in Town มีที่นั่งประมาณ 10 โต๊ะ อากาศวันนี้ก็ไม่ค่อยร้อนอบอ้าวเท่าไหร่ครับ เจ๊เจ้าของร้านก็คุยเก่งและฮาดีครับ ราคาโดยเฉลี่ยก็ประมาณ 80 บาทต่อชามครับ เปิดขายตั้งแต่ 16.00-01.00 น.ครับ นอกจากข้าวต้มและเกาเหลาแล้วก็ยังมียำและต้มยำขายด้วยนะครับ ร้านนี้ไม่ใส่ผงชูรสด้วยนะครับ...วันนี้ขอเป็นเมนูร้อนๆเบาๆก็แล้วกันครับ สั่งเกาเหลาปลาเก๋า กลิ่นน้ำซุปหอมหน้าตาน่ากินมากครับ...รสชาติน้ำซุปก็อร่อยกลมกล่อมมากๆเนื้อปลาเก๋าสดแน่นหวานชิ้นใหญ่ใส่ผักกาดขาวมาให้ด้วยอร่อยเลยครับ หากใครผ่านมาแถวๆ Town in Town ก็ลองแวะมาชิมกันได้ที่ร้านนี้เลยนะครับ ^_^